news_article: TPS johtaa yksin liigaa
  Helsinki, 23. 1. (STT)
  HIFK:n vaikeudet jääkiekon SM-liigassa jatkuvat. Jo selkeältä näyttäneestä pudotuspelipaikasta nykyään kiivasta taistelua käyvän helsinkiläisryhmän kellisti torstaina TPS. Turkulaisten paremmuus pääkaupunginvierailulla kirjattiin 0—3 (0—2, 0—0, 0—1). Voitollaan ja Jokereiden tappiolla TPS siirtyi yksin sarjajohtajaksi.
  HIFK:n synkeä viiden ottelun mittainen tappiosarja pysähtyi sunnuntaina sarjajumbo KalPan avulla. Liigan kärkipaikkalainen TPS osoittautui huomattavasti kovemmaksi vastukseksi, vaikka turkulaiset pelaavatkin viikonloppuna kotiareenallaan Euroopan liigan loppusarjan mitalipeleineen. Joukkueessaan eniten pisteitä Kimmo Rintasen jälkeen tehnyt Antti Aalto arvioi HIFK-voiton tärkeäksi viikonlopun otteluiden alla. Myös Vladimir Jursinov mietti nuoren ryhmän itseluottamuksen nousseen entisestään.
  Avauserän alkupuoliskon perusteella ero sarjaykkösen ja kuudennen joukkueen välillä ei ole valtaisa. HIFK-maalivahti Jan Lundell pysäytti muutaman tosi vaarallisen TPS:n ykkösketjun (Thuresson—Sundblad—Mettovaara) luoman tilanteen. Keskusmies Sundblad latasi kiekon kertaalleen tolppaankin. Kotijoukkuetta terävimmin avausmaalin tuntumaan siirsivät Mikael Wahlbergin ja Niklas Erikssonin johtamat ketjut. Liigassa selvästi toistaiseksi parhaaksi maalivahdiksi itsensä torjunut Jani Hurme ponnisteli kuitenkin kotiyleisön harmiksi kohti kauden neljättä nollapeliä.
  TPS hyvä
  erikoistilanteissa
  Kamppailun yksi taitekohta oli eittämättä HIFK:n erhe ylivoimapelissä ensimmäisen jakson päätöspuolella. Toivo Suursoo pääsi siirtämään vieraat johtoon Aallon esityöstä, vaikka Juho Jokinen seurasi tapahtumia rangaistusaitiosta. Muutama vaihto myöhemmin Aalto latasi lämärinsä siniviivan takaa. Lundellin edessä oli oma puolustaja maskina (Pertti Lehtonen), mutta veto livahti räpylän kautta silti turhan edullisesti verkkoon.
  — Kerran aiemmin olen liigassa onnistunut yhtä kaukaa. Niin, ja A-junioreissa kaukovetoni upposi myös HIFK:n maaliin, Lappeenrannasta Turkuun kaudella 1992—93 siirtynyt Aalto muisteli. Aalto loukkaantui Helsingissä käydyssä Ruotsi maaottelussa joulukuun 13. Päivä oli perjantai, mutta nyt polvivammasta toipuneen miehen pelit kulkevat jälleen näyttävästi.
  Jursinovin joukkion kunniaan sisältyi HIFK:ta vastaan se, että peli pelattiin viimeiseen vaihtoon asti. Siitä oivana osoituksena toimii ylivoimalla ajassa 59.51 Sami Mettovaaran viimeistelemä 0—3 -maali. Jursinovin ainoana murheena Euroopan liigan loppusarjan alla on pitkä poissaololista: Sami Salo, Mikko Sokka, Miikka Rousu, Mikko Eloranta ja Kimmo Rintanen.
  Mike Eaves puolestaan harmitteli harjoittelusta huolimatta heikosti sujuvaa ylivoimapeliä. TPS tappoi puhtaasti kuusi kaksiminuuttistaan, kerran isännät pääsivät yrittämään viidellä kolmea vastaan lähemmäs kaksi minuuttia (1.46). (STT)
  tomi
  
  
events: E1 E2 E3 E4 E5 E6 E7 E8 E9 E10 E11 E12 E13 E14 E15
events: game result penalty goal goal penalty penalty penalty penalty penalty penalty penalty penalty goal saves saves
events: HIFK
events: TPS
events: 0–3 0–1 0–2 0–3
events: 0–2 0–0 0–1
events: power play
events: Juho Jokinen Toivo Suursoo Antti Aalto Kaj Linna Marcus Thuresson Toni Sihvonen Niklas Eriksson Mika Koivunen Sami Mettovaara Marcus Thuresson Kaj Linna Sami Mettovaara Jan Lundell Jani Hurme
events: Antti Aalto
events: Karlis Skrastins
events: Niklas Sundblad
events: guest guest guest home guest home home guest guest guest home guest home home
events: TPS TPS TPS HIFK TPS HIFK HIFK TPS TPS TPS HIFK TPS HIFK HIFK
events: 13.39 14.49 17.0 19.29 19.48 33.16 36.57 46.15 56.27 56.4 59.25 59.51
events: 2 2 2 2 2 2 2 2 2
events: 28 18